NARIADENIE KOMISIE (ES) č. 1687/2004
z 28. septembra 2004,
ktorým sa povoľujú transfery medzi množstevnými limitmi textilných a odevných výrobkov pôvodom z Indickej republiky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (1), najmä na jeho článok 7,
keďže:
(1)
Memorandum o porozumení medzi Európskym spoločenstvom a Indickou republikou o dojednaniach v oblasti prístupu textilných výrobkov na trh, ktoré bolo parafované 31. decembra 1994 (2), stanovuje, že niektoré žiadosti Indie o tzv. výnimočnú flexibilitu by mali byť priaznivo zvážené.
(2)
Indická republika 8. júna 2004 podala žiadosť o transfery medzi kategóriami.
(3)
Transfery, o ktoré žiada Indická republika, spadajú do limitov ustanovení o flexibilite, uvedených v článku 7 nariadenia (EHS) č. 3030/93 a stanovených v jeho prílohe VIII, v stĺpci 9.
(4)
Je vhodné vyhovieť žiadosti.
(5)
Je žiadúce, aby toto nariadenie nadobudlo účinnosť v deň po jeho uverejnení, aby ho mohli prevádzkovatelia čo najskôr využívať.
(6)
Opatrenia ustanovené v tomto nariadení sú v súlade so stanoviskom Výboru pre textil zriadeného článkom 17 nariadenia (EHS) č. 3030/93,
PRIJALA TOTO NARIADENIE:
Článok 1
Transfery medzi množstevnými limitmi pre textilný tovar pôvodom z Indickej republiky v kvótovom roku 2004 sa povoľujú v súlade s prílohou.
Článok 2
Toto nariadenie nadobúda účinnosť v deň po jeho uverejnení v Úradnom vestníku Európskej Únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. septembra 2004